इसके पहले पूर्व मंत्री जगदीश मुवेल ने गोपाल कन्नौज का पुतला फूंककर नाराजगी जताई थी और अब धरमपुरी विधायक कालूसिंह ठाकुर ने बगावती तेवर अपनाते हुए अपने सैकड़ों समर्थकों के साथ जाकर नामांकन फार्म ले लिया है. वे अब शिवसेना या बहुजन समाज पार्टी का दामन थामने पर विचार कर रहे हैं. कालूसिंह ठाकुर का कहना है कि अगर बीजेपी उन्हें टिकिट नहीं देती है, तो वे अपने समर्थको के साथ बीजेपी छोड़कर शिवसेना या फिर बसपा से चुनाव लड़ेंगे.